Document ID: 32003R1670

A BIZOTTSÁG 1670/2003/EK RENDELETE
(2003. szeptember 1.)
a vállalkozások szerkezeti statisztikái mutatóinak meghatározásai tekintetében az 58/97/EK, Euratom tanácsi rendelet végrehajtásáról, továbbá a vállalkozások szerkezeti statisztikái mutatóinak meghatározásáról szóló 2700/98/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 1669/2003/EK tanácsi rendelettel[1] módosított, a vállalkozások szerkezeti statisztikájáról szóló, 1996. december 20-i 58/97/EK, Euratom bizottsági rendeletre[2] és különösen annak 12. cikke iii. alpontjára,
mivel:
(1) Az 58/97/EK, Euratom rendelet közös keretet hozott létre a Közösségben működő gazdasági egységek szerkezetére, tevékenységére, teljesítményére és versenyképességére vonatkozó közösségi statisztikák elkészítésére.
(2) A legutóbb az 1614/2002/EK bizottsági rendelettel[3] módosított, a vállalkozások szerkezeti statisztikái mutatóinak meghatározásáról szóló, 1998. december 17-i 2700/98/EK bizottsági rendelet[4] tartalmazza a vállalkozások szerkezeti statisztikájáról szóló 58/97/EK, Euratom rendelet közös moduljában valamint az iparra, kiskereskedelemre és építőiparra vonatkozó részletes moduljaiban felsorolt szerkezeti statisztikái mutatóinak meghatározásait. A 2056/2002/EK tanácsi rendelet[5] új mutatókat vezetett be a hitelintézetek, nyugdíjalapok, valamint a környezetvédelmi ráfordítások vonatkozásában, amelyekhez közös meghatározásokra van szükség. Emellett módosítani kell a gazdasági egységek száma, az árbevétel, a termelési érték, a termelési tényező költségen számított hozzáadott érték és az termékek és szolgáltatások összes beszerzése eddigi mutatóit, mivel a 2700/98/EK rendeletben szereplő mutatók nem használhatók e mutatók értékének kiszámítására biztosítási szolgáltatások, hitelintézetek, nyugdíjalapok és központi banki tevékenységek esetében.
(3) Egy sor meghatározás bevezetése szükséges a biztosítási szolgáltatások, hitelintézetek és nyugdíjalapok szerkezeti statisztikáinak mutatóira, hogy a Bizottságnak szolgáltatott statisztikai adatok összehasonlíthatóak, egységesek és jó minőségűek legyenek.
(4) Az e rendeletben előírt intézkedések összhangban vannak a statisztikai programbizottság véleményével,
ELFOGADTA EZT A RENDELETET:
1. cikk
A 2700/98/EK rendeletben említett, az 58/97/EK, Euratom rendelet 5., 6. és 7. mellékletében, valamint a NACE Rev. 1. 65.11 osztályában foglalt tevékenységekhez szükséges 12 12 0 és 12 15 0 mutatók meghatározása az e rendelet I. mellékletének 3. és 4. szakaszában foglaltak szerint módosul.
A 7. mellékletben szereplő tevékenységek 11 11 0 mutatója, az 5. és 7. mellékletben szereplő tevékenységek 12 11 0 mutatója és az 5. és 7. mellékletben szereplő tevékenységek 13 11 0 mutatója az e rendelet I. mellékletének 1., 2. és 5. szakaszában foglaltak szerint módosul.
2. cikk
A 2700/98/EK rendelet 21 11 0 mutatójának és a 21 12 0 és 21 14 0 mutatóknak a módosított meghatározásait e rendelet II. melléklete állapítja meg.
3. cikk
Az 58/97/EK, Euratom rendelet 6. mellékletének 4. szakaszában felsorolt mutatók meghatározásait e rendelet III. melléklete állapítja meg.
4. cikk
Az 58/97/EK, Euratom rendelet 7. mellékletének 4. szakaszában felsorolt mutatók meghatározásait e rendelet IV. melléklete állapítja meg.
5. cikk
A tagállamok az 1. melléklet 4. szakasza 12 12 0, 12 15 0 és 13 11 0 mutatóinak módosított meghatározásait alkalmazzák a NACE rev.1 65.1 osztályba sorolt tevékenységekre, valamint a NACE rev.1 65.22 osztályba sorolt hitelintézetekre a 2001. referenciaévben, valamint az ezt követő években.
A tagállamok a NACE rev.1, 66.02 osztályra a 11 11 0, 12 11 0, 12 12 0 és 12 15 0 mutatók meghatározásait alkalmazzák a 2002. referenciaévben, valamint az ezt követő referenciaévekben.
A tagállamok a 2. melléklet 4. szakasza 21 11 0 mutatójának módosított meghatározását, valamint 21 12 0 és 21 14 0 mutatójának meghatározását alkalmazzák a 21 12 0 és 21 14 0 a 2001. referenciaévben, valamint az ezt követő referenciaévekben.
A tagállamok az 58/97/EK, Euratom rendelet 6. mellékletének 4. szakaszában felsorolt mutatók meghatározásait alkalmazzák a 2001. referenciaévben, valamint az ezt követő években.
A tagállamok az 58/97/EK, Euratom rendelet 7. mellékletének 4. szakaszában felsorolt mutatók meghatározásait alkalmazzák a 2002. referenciaévben, valamint az ezt követő években.
6. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészben kötelező és közvetlenül alkalmazandó valamennyi tagállamban.
Kelt Brüsszelben, 2003. szeptember 1-jén.

Labels: 12
4
19